สวัสดีค่ะ พอดีหนูเป็นตุ่มที่หลังกับหน้าอกคล้ายๆสิว เป็นมาประมาณ 2-3 อาทิตย์แล้วค่ะ ซื้อยามาทาก็ไม่ยุบ หาทานยาที่ให้ก็ไม่ค่อยดีขึ้นค่ะ ลักษณะ เป็นตุ่มแดงๆคล้ายสิว คัน ปวดบ้างบางเม็ด ขึ้นตามไหล่ 2 ข้าง กลางหลังไปจนถึงตรงหน้าอกก็มีค่ะ กังวลมากๆค่ะคุณว่ามันคือตุ่มอะไรค่ะ พอมีการรักษามั้ยค่ะ
สวัสดีค่ะ ตุ่มที่หน้าอกคล้ายสิว อาจเกิดจาก-ผื่นผิวหนังอักเสบจากการสัมผัส เช่นสบู่ โลชั่น น้ำหอม หรือจากภูมิแพ้ภายในตัวเอง-รูขุมขนอักเสบ หากมีการติดเชื้อร่วมด้วยอาจเห็นตุ่มคล้ายหนอง-งูสวัด มักขึ้นเป็นแถบตามการไปเลี้ยงของเส้นประสาท เป็นตุ่มน้ำบนพื้นสีแดง แสบและคัน-ตุ่มจากการแพ้ยาหรืออาหารโดยหากเป็นตุ่มที่ขึ้นจำนวนมาก ร่วมกับปวดแสบปวดร้อน หรือคันมาก ควรรีบไปพบแพทย์เพื่อตรวจเพิ่มเติม ว่าเป็นการติดเชื้อชนิดใด ควรได้รับยาฆ่าเชื้อที่ตรงกับโรคการดูแลตัวเองเบื้องต้น ไม่ไปแกะเกาตุ่ม รับประทานยาแก้คันถ้ามีอาการคัน อาบน้ำเปล่าสะอาด ไม่ควรเอาสบู่ไปถูที่ตุ่มแดงโดยตรง ไม่ใส่เสื้อผ้าที่รัดแล้วก่อให้เกิดความอับชื้น ยังไม่ควรเอายาอะไรไปทาเพราะยังไม่ทราบการวินิจฉัย